
službeni propisi 

L tor. Mrovolj. vatroiasnoi slora 


VARAŽDINU. 




Jedan za sve, 
Svi za jednoga . 


Bogu na slavu, 
Bližnjemu na izbavu. 


Tiskarna Platzerova u Varašdim}. 


PRAVILA 


I. hrv. dobr. 

vatrogasnog dražtva 


VARAŽDINU. 


U VARAŽDINU 

Tiskarski zavod Platzerova sina. 

1884 . 


Svrha. 

Svrha dobrovoljnoga vatrogasnoga sbora jest, 
zajedničkim uredjenim djelovanjem prigodom požara 
obraniti život i imetak stanovnikah ovoga grada. 

§• 2 . 

Ustroj đružtva. 

Varaždinsko dobrovoljno vatrogasno družtvo 
sastoji iz: 

a) izvršujućih članovi (gasioeah), koji sačinjavaju 

gasilačku četu; 

b) utemeljiteljah; 

c) podupirateljah; 

d) začastnih članovah i 

e) članovah izvan službe. 

v § - 3 - 

Članovi. 

Izvršujuči član može biti svaki mužkarac 
ovoga grada, koji je navršio 18 . godinu života, koji 
imade naravne i duševne sposobnosti i neporočan 
glas, — onaj koji stoji u službenom odnošaju, imade 
doprinieti dozvolu svoga službodavca. 

Utemeljiteljnim i podupirajućim članom može 
biti svaki koj je neporočan. 

Začastnim članom vatrogasnoga đružtva može 
samo onaj postati, koj stekavši si osobitih zaslugah 
za vatrogastvo, bude na predlog društvenoga upra- 
vljajućega odbora takovim u glavnoj skupštini 
izabran. 

članom izvan službe postaje imenovanjem po 
upravljajućem odboru onaj vatrogasac, koj je kroz 
10 godina u družtvu kano izvršujući član 
bezprikorno službovao. 

U osobitih slučajevih može upravljajući 
odbor i prije izminuća ustanovljenoga roka iznimno 
imenovanje preduzeti. 

§. 4 - 

Primanje. 

0 primanju za člana odlučuje upravljajući 
odbor (§. 11. t. c.) te nije dužan razloga, zašto 
pojedinca za člana primio nije, navesti. 

Primljeni izvršujući član imade položiti sliedeću 
Zavj eru: 

Ja N. N. pošto sam si dužnosti i 
pravab članatoga sborapodpuno svjestan, 
ovime javno i svečano obečajem i svoju 
poštenu rieč zadajem, da ću slavnomu 
zapovjedničtvu I. hrvatskog dobrovoljnog 
vatrogasnog sbora vazda svom priprav- 
nošću na razpolaganje biti, te vierno, 
kao pošten član, sve propisane dužnosti 


5 — 


vršili, što pružanjem moje ruke kao 
znakom zavjere potvrdjujem. 

§• 5. 

Dužnosti članova. 

a) Dužnosti svakoga vatrogasca jesu: bezplatno, 
točno i požrtvovno vršenje službe, bezuvjetna 
pokornost prama predpostavljenim, točno 
izpunjivanje službenih propisah, 
čestito ponašanje u i izvan službe. 

b) Gasilac obvezan je u svrhu nuždna usavršenja 
svoga kod urečenih vježbah prisustvovati, te 
kod branitbe prema zapovjedi ne samo svoj 
nego i svaki drugi odiel podupirati i 
svaki nesklad izbjegavati. 

c) Utemeljitelji plaćaju ili jedanput za uviek 
ili na pet obroka u istoj godini u družtvenu 
blagajnu svotu od najmanje 50 frt. ili više. 

d) Podupirajući članovi dužni su godišnji prinos 
od najmanje 4 for. na jedan put unapried plaćati. 

e) Začastni člauovi neimadu nikakove dužnosti. 

§• 6 . 

Prava članova. 

a) Svaki vatrogasac dobiva pravila, službovni 
propisnik, a nakon trogodišnjeg službovanja 
povelju. 

b) Svaki član ima pravo glasa u glavnoj skupštini. 

c) Utemeljitelji i podupiratelji biraju u glavnoj 

skupštini izmedju sebe zajedno s gasioci tri 
člana kao odbornike u upravljajući odbor, zatim 
izmedju svih članovab blagajnika i tajnika, 

d) Podupiratelji mogu izstupiti iz družtva, kada 
god jim je volja, ako su za tekuću godinu 
platili svoj prinos. — Tko se nejavi do 1. 
prosinca gledom svoga iztupa, smatra se članom 
za buduću godinu, te je dužan platiti godišnji 
prinos. 

e) Gasioci biraju u glavnoj skupštini zapovjednika, 
potriebiti broj vodnika i tri odbornika u upra¬ 
vljajući odbor izmedju sebe, dočim pojedini 
vodovi svoje podvodnike biraju. 

Rojnici izabiru se u odjelnih sastancih pod 
predsjedničkom jednoga člana upravljajućega odbora. 

f) Izvršujući član može u svako doba iz vatro¬ 
gasnoga sbora izstupiti, prijaviv to upravlja- 
jućemu odboru 14 dana prije. 

g) Izvršujući članovi imadu pravo prema potrebi 
izvanrednu glavnu skupštinu zahtjevati, nu taj 
zahtjev mora upravljajućemu odboru pismeno 
podnesen i najmanje po polovici izvr- 
šujućih članova podpisan biti. 

§• 7 . 

Iz stup. 

Prava i dužnosti člana prestaju smrću, dobro¬ 
voljnim izstupom (§. 6. al f.) ili odredjenim po upra- 
vljajućem odboru izkljueenjem. 

Član družtva može se izključiti, ako svojim 
dužnostim nezadovoljava, radi težka prekršaja u 
službi, ili ako je nepoštena čina kriv. 

Članom nemože takodjer onaj ostati, kod kojega 
se kasnije, iza njegova uvrštenja u družtvo, izpostave 
nesposobnosti za službu. 

Ako tko triput od službe izostane bez dovoljne 
izprike, bit će bezuvjetno od upravnog odbora izključen. 

§. 8 . 

Rješenje razprah. 

Razpre, nastale iz družtvenih odnošaja, riešava 
upravni odbor. 

§. 9. 

Zapovjednik. 

Na čelu vatrogasnog sbora stoji zapovjednik, 
koga u glavnoj skupštini svi izvršujući članovi 
većinom glasova biru. 

Osobita prava i dužnosti zapovjednika jesu: 

1) Zapovjednik zapovjeda čitavim sborom, koli 
na požarištu, toli u svih inih zgodah, te za¬ 
stupa vatrogasno družtvo i sve njegove interese 
napram oblastim i trećim osobam. 

2) Prima zavjeru od izvršujućih članova. 

3) Saziva redovitu i izvanrednu glavnu skupštinu, 
kao i sve odborske sjednice; otvara ih, pred¬ 
sjeda im, odgadja ih, te ih zaključuje. 

4) Odredjuje praktičke i teoretičke vježbe u svrhu 
usavršenja sbora. 

U slučaju odsutja ili zapriečeuja zapovjednikova, 
preuzima upravu i vodstvo njegov zamjenik sa 
svimi njegovimi zakonitimi pravi. 

§. 10 . 

Upravljajući odbor. 

' Upravljajući odbor sastoji iz sliedećih članova: 

Zapovjednik, vodnici, tajnik, blagajnik, tri 
odbornika iz sredine utemeljitelja i pođupiratelja i 
tri odbornika iz sredine izvršujućih članova. 

Za zastupanje interesa gradske obćine imade 
sjednicam odbora, u kojih se o nabavi, preustrojenja 
ili većeg popravka gasilačkih sprava i inih potreboča, 
na račun dotacije gradske obćine vieća, po jedan 
zastupnik gradskoga zastupstva, po istomu izabran, 
prisustvovati. 

Upravljajući odbor drži najmanje jedanput na 
mjesec redovitu sjednicu. 

Za valjanost zaključka upravljajućeg odbora 
potrebita je većina glasova sjednici prisustvujućih 
odbornika. 

§• U- 

Dužnosti upravljajućega odbora jesu: 

a) upravljati savjestno družtvenim imetkom; 

b) rukovoditi poslove družtva; 

c) članove primati, i izključivati (§§. 4. i 7.) 

izricati pohvale; 

d) službovni propisnik za gasilačku četu, kao i 

poslovni red u obće sastaviti i prema potrebi 
preinačiti; 

e) pripraviti računarsko izvješće i predloge za 
glavnu skupštinu. 0 sjednicah ima se voditi 
zapisnik, kojeg predsjednik, jedan od prisutnih 
odbornika i tajnik podpisuje. 

§. 12 . 

Izbori. 

Zapovjednika, potrebiti broj vodnika i tri 
odbornika iz sredine gasilaca, izabire samo gasilačka 
četa; blagajnika pako, tajnika, liečnika, svećenika 
i tri odbornika iz sredine utemeljitelja i pođupiratelja 
izabiru svi članovi. 

Vježbatelja i povjerenika orudja (gasilanara) 
koji potonji vrši službu pisara, imenuje upravljajući 
odbor, stožernoga trubača pako zapovjednik. 

Svaki pojedini vod bira si podvodnika i po¬ 
trebiti broj rojnika. 

Svi izbori imadu se svake treće, uzastopce 
sliedeće godine ponoviti. 

Izbori obavljaju se izbornimi ceduljami, koje 
se osobno predati imadu; kad su razpolovljeni 
glasovi, tad odlučuje zapovjednik. 

§. 13. 

Glavna skupština. 

Godimice mjeseca siečnja drži se redovito 
glavna skupština, kojim mjesecom i družtvena ra- 

čunarska godina počima, dočim se dan utemeljenja 
družtva slavi svečanom službom božjom prve nedelje 
iza blagdana sv. Florijana. 

Na glavnu skupštinu spada: 

a) pregledba blagajničkoga rukovodjenja; 

b) izvješće o cielom poslovanju družtva minule 
godine; 

c) zaključak o javnoj pohvali članova, koji se 
vanredno odlikovahu; 

d) imenovanje začastnih članova, nu to samo iz- 
ključivo na predlog upravljajućega odbora; 

e) izbor upravljajućeg odbora i častnikah (§ 12); 

f) riešavanje raznih predlogah; 

g) predloži glede promjene pravila; 

h) razlaz vatrogasnoga družtva. 

Za valjanost zaključka glavne skupštine po¬ 
trebna je nuz prisutne članove upravnoga odbora, i 
prisutnost od najmanje polovine svih izvršujućih 
članova. 

Za zaključak o razlazu vatrogasnoga družtva 
valja da su prisutne dvie trećine svijuh izvršujućih 
družtvenih članovi. 

0 promjeni pravila odlučuju dvie trećine pri¬ 
sutnih članovah; za sve ostale zaključke potrebita 
je samo absolutna većina glasova. 

Izvanredna glavna skupština ima se sazvati 
po §. 6. (al. e. event. g.) 

Za slučaj, da glavna skupština radi pomanjkanja 
članova valjan zaključak stvoriti nemože, ima se 

nova glavna skupština sa istim dnevnim redom sa¬ 
zvati, u kojoj se tad ma i koji broj članova pri¬ 
sustvovao, valjani zaključci stvarati mogu. 

§. 14. 

Imetak. 

Vatrogasno družtvo imade svoju troškovnu i 
podpornu zakladu. 

Prvija služi za pokriće družtvenih potrebštinah; 
t. j. nabavu družtvenog oruđja, družtvene odore, za 
nagradu, darove i t. d. te se popunjuje redovitimi 
prinesci podupirajućih članova i pripomoći gradske 
obćine; darovi o'sjeguravajućih družtva, inih zavodah 
i pojedinih osobah, zapisi i ostavnicami, izuzam, da 
su izrično podpornoj zakladi namjenjene. 

Podporna zaklada služi za podporu pojedinih 
bolestnih i u službi unesrećenih vatrogasaca kao i 
njihove obitelji, te se stvara prinesci utemeljitelja i 
inimi darovi, koji su toj svrhi namjenjeni. 

Osim toga opredieljuje se deset postotakah 
godišnjega ukupnoga prihoda podpornoj zakladi. 

§. 15. 

Blagajna. 

Blagajna stoji pod rukovodstvom blagajnika 
uz nadzor upravljajućega odbora, kojemu je isti 
odgovoran. 

§• 16 . 

Ustroj gasilačke čete. 

Gasilačka četa sastoji jedino iz izvršujućih 
članova i to: penjaća, štrcara i čuvara; ti se raz¬ 
djeljuju opet u vodove pod zapovjedi vodnika odnosno 
zamjenika mu, podvodnika. 

Pojedini vod sastoji iz potrebitog dotično na 
razpolaganju stojećeg broja penjačke i štrcarne mom¬ 
čadi, koja se opet djeli na rojeve sa jednim rojnikom. 

Roj imade brojiti najmanje 4, a najviše 8 
momakah. 

Posebni odjel čuvara stojeći pod zapovjed¬ 
ničkom podvodnika, sastoji iz takovih članova pje- 
njačke i štrcaljne momčadi, koji nakon duljega 
službovanja kod dotičnih im odjela, postadoše za 
službu nesposobni, te na vlastitu želju, k tomu odjelu 
prestupili jesu. 

Osim toga sastavlja se izmeđju čuvara vidarski 
roj, na čelu kojeg stoji đružtveni liečnik u časti 
vodnika, te koj imade pod sobom vidarskog pomoć¬ 
nika sa časti podvodnika. 

§. 17. 

Odielo vatrogasnog sbora. 

Gasilački sbor ima svoju odoru, a to ponajprije 
s toga, da se tako duh jedinstva postigne, zatim, 
da se na požarištu gasioci i zapovjednici prepoznati 


uzmognu, a napokon sbog obrane u možebitnih 
pogibeljih. 

Vrst odore, koja se po mogućnosti iz druž- 
tvene imovine nabavlja, označuje pobliže službovni 
propi snik. 

§• 18. 

Gasilački strojevi. 

Svi gasilački strojevi, što jih je đružtvo vatro¬ 
gasno dobilo i kojih će dobiti od gradske obćine 
uz našastar, ostaju vlastničtvom obćine; te je po¬ 
vjerenik orudja (gasilanar) dužan brinuti se, da 
budu u službovnoj uporavi uzdržani. 

§. 19. 

Nagrade, odlikovanja i kazne. 

Osobiti napori i djelatnosti gasilacah priznavaju 
se posebnimi nagradami, odlikovanji i počastnimi 
poveljami. 

Kao kazan odredjuje se ukor, te izključenje 
iz vatrogasnog sbora. 

§• 20 . 

Razlaz družtva. 

Razlaz družtva zaključuje glavna skupština, 
koja ovaj zaključak gradskoj oblasti prijaviti imade. 

U toj glavnoj skupštini odlučuje se takodjer 
o imetku družtvenom, koji će se, ako se o tom 

nikakov zaključak nestvori, upotriebili za podporu 
unesrećenih i osiromašenih vatrogasaca, njihovih 
udovicah i diece. 

Geslo je vatrogasnomu sboru: 

„Boga slavi, 

Bližnjega izbavi!“ 


U Varaždinu mjeseca studena 1882. 


Tjek. pl. Luterotti, v. r. 
tajnik. 


Vladoj Sclmapp, v. r. 
zapovjednik, 


Lad. pl. Kiss, v. r. 
odbornik. 


Mirko Kolarić, v. r. 
odbornik. 


L. Heylmann, v. r. 

odbornik. 


Gjuro Sorlini, v. r. 

odbornik. 


Antun pl. Tomay, v. r. 
odbornik. 


Felix Udl, v. r. 
odbornik. 


Broj 8957. 

Nazočna se pravila ovime potvrdjuju. 

Kralj, hrvat, slavon. dalm. zemaljska vlada odjel za 
unutarnje poslove. 

U Zagrebu, 14. svibnja 1884. 


(L. S.). 


Grof Khuen-Hedervary , v. r. 


PRAVILA 


podporne zaklade 

I. ML DOBfiOVBLJ. VATROGASNOG DUŽIH 

U 

VARAŽDINU. 














Družtvo vodjeno uvjerenjem, da vatrogasac bude 
svomu zvanju zadovoljavati uzmogao većim veseljem 
i snažnijom silom, kad se i njemu, koj je bližnjega 
vazda pripravan braniti, u bolesti i potrebi priskoči 
u pomoć te, se on kao i obitelj mu nalazi u takovih 
slučajevih, bar protiv najprećoj nevolji osiguranim, 
ustrojilo je u tu svrhu posebnu zakladu za vatrogasce, 
koji su pomoći potrebni. 

Članak I. 

Zaklada podupirajuća popunjuje se: 

a) redovitim prinosom blagajne vatrogasne sa 10 
postotaka njezina ukupna godišnja primitka, 
izključivo onih iznosa, koji su toj za¬ 
kladi naročito namjenjeni; 

b) izvanrednimi prinosi, koji se toj zakladi opre¬ 
djeljuju po glavnoj skupštini prigodom godiš¬ 
njega izvješća računa, kad se suvišak izpostavi 
i kad to odbor predloži; 

c) godlšnjimi prinosi Članova, koji nisu activni; 

d) prinosi utemeljitelja; 

e) darovi i osobitimi ođredbami u tu svrbu; 

f) imovinom dosadanje podporne zaklade te s tom 
zakladom spojene zaklade za podupiranje u 
slučaju smrti. 


Članak II. 

Svrha zaklade pođupirajuće jest: 

a) vatrogasca u bolesti podupirati; 

b) doprinositi za slučaj smrti namirenju pogrebnih 
troškova; 

c) osobite podpore pružati onim, koji u izvr- 
šivanju službe oboliše, tjelesne mane zadobiše 
ili kad usljed toga nastupi smrt. 

Članak III. 

Izvršujući članovi vatrogastva nisu obvezani 
nikoje prinose podavati zakladi toj pođupirajučoj. 

Članovi izstupivši iz službe, koji bijahu kroz 
10 godina izvršujući članovi vatrogastva, mogu 
steći pravo na podporu za slučaj smrti glasom 
članka II. pod b), ako plate godišnji prinos od 1 for. 
u četvrt-godišnjih obrocih unapred. Tko ostane 
jednu godinu u zaostatku, taj gubi svaki zahtjev. 

Članovi koji budu iz vatrogasnoga družtva 
izključeni kao i oni, koji izstupe iz istoga prije 
navršena 10-godišnja službovanja, neimaju nikakova 

prava na podporu, te ni nemogu biti plaćajućimi 
članovi. 

Protiv tomu đozvoljuje iznimke jedino odbor u 
osobitih i obzira vrieđnih slučajevih. 


Članak IV. 

Na podpore, navedene u članku II. a) i b) 
imađu samo pravo aktivni članovi iza dovršena 
jednogodišnja službovanja. 

Članovi, koji su preko četiri nedelje dana na 
dopustu, neimaju za vrieme dopusta nikoje pravo 
na podporu za bolestnike; isto tako i članovi, koji 
oboliše usljed razuzdana života. 

Članak V. 

Oboljeli vatrogasac želeći zadobiti pripomoć 
za bolestnike, imade si od liečnika, koji ga vida, 
pribaviti svjedočbu bolesti te istu supodpisati dati 
po zapovjedniku voda; podastriev tu svjedočbu, imade 
se po tomu prijava blagajniku učiniti. 

Pođpora za bolest doznačuje se od dana iz¬ 
danja svjedočbe i to samo kod bolestih, koje preko 
tjedna traju, predbježno sa 50 novč. na dan, i to 
tečajem 6 tjedna (koncem svakoga tjedna), koje 
vrieme se po odboru i po razmierju postojeće zaklade 
za svaki slučaj posebice produljiti može, doćim po 
izminuću toga roka podpora prestaje. 

2 * 

Svjedočba bolesti imade se svakoga tjedna po¬ 
noviti te blagajniku uručiti. Dotični vatrogasac 
dužan je, svoje oporavljenje blagajniku prijaviti te 
se i tada obustavlja podpora bolestnička. 

Bude li koj vatrogasac bolestnim se pre¬ 
tvarao ili tražio, pribaviti si podporu za bolestne, 
nepravilnim načinom, jednom rieći družtvu 
kakogodj štetu nanieti nastojao, to mu predstoji 
izključenje iz vatrogasnog sbora. 

Članak VI. 

Premine li aktivni ili neaktivni član (član 
izvan službe) vatrogastva, to sprovadja družtvo po¬ 
kojnoga druga u svečanom odielu na počivalište, 
zaostali pako iza njega dobivaju prinos pogrebnih 
troškova, koj se ravna po razmierju postojeće zaklade 
te koj neima iznositi svotu izpod 30 for. — Neima 
li pokojnik svojih bližnjih, tad mu družtvo izkazuje 
posliednju počast te pribavlja pogreb. 

Pokojne začastne članove ili takove osobe, koje 
ostaviše družtvu zapis od najmanje 100 for., spro¬ 
vadja takodjer družtvo u svečanom odielu do groba. 

Kod pogreba utemeljitelja ili pođupirajućega 
člana imadu biti šestorica vatrogasaca kraj liesa 
kao sviećonoše. 

Članak VII. 

Za slučaj unesrećenja koga vatrogasca u iz- 
vršivanju službe ili dokazane nastale bolesti, dozvo- 
ljuje se takovomu, bez obzira na dulje ili kraće 
službovanje, za vrieme od 6 nedelja dana dnevna 
pripomoć od 70 novč. 

Po izminuću toga (predbježno ustanovljena) 
vremena prestaje ta pripomoć. 

Prijavu ob zbivšoj se nezgodi imade blagajniku 
učiniti onaj drug, koj bijaše prisutan i u časti najvišji. 

Kod težkih ozleda ili podulje nemoći te prema 
tomu prouzročene uztrajne nesposobnosti steČenja 
može odbor, uvaživ postojeće okolnosti te po razmjeru 
razpoloživih sredstva, dotičnomu drugu na njegovu 
zamolbu izim ustanovljene bolestničke i još posebnu 
podporu dozvoliti, ili pako dopustiti mu dalnje 
uživanje bolestničkoga beriva. 

Nastupi li povodom zbivše se nezgode smrt, 
to se imade ustanovljeni propis u članku VI. uporaviti. 

Osim toga imade se bližnjim, koji su smrću 
njihova odhranitelja lišeni pomoći, izplatiti svota 
šestnedeljne podpore (po stavci 1. toga članka). 

Dopuštaju li sredstva, to se može usljed 
zamolbe bližnjih dozvoliti još i daljna podpora 
istim. 

ČlaDak VIII. 

Upravu podporne zaklade vodi vatrogasni odbor 
isto onako, kao što i kod ine družtvene imovine. 

Sakupljene glavnične svote imadu se sjegurno 
i koristonosno uložiti. 

Prigodom godišnje glavne skupštine polaže 
blagajnik posebni račun ob rukovodjenju podporne 
zaklade tečajem minule godine, koj se tad izpituje 
po revizionalnom odboru. 


Članak IX. 

U slučaju razlaza dobrovoljnoga vatrogasnoga 
đružtva, razpolaže posliednja u tu svrhu sazvana 
glavna skupština s imovinom podporne zaklade; 
nebude li pako pravovaljani zaključak moguć, ili 
nedodje li u obće do glavne skupštine, to se neka 
imovina upotriebi za podupiranje ubogih ili une¬ 
srećenih vatrogasaca, odnosno oviuh udovica ili djece. 

Članak X. 

Pogledom na izvanredne blagodati, proiztičuće 
članovom dobrovoljnoga vatrogasnoga družtva iz tih 
ustanova, naglašuje ovdje se još osobito točno vršenje 

pravila družtvenih kao jedini zahtjev, doćim je odbor 
dužan strogo paziti na izveden je §. 7. stavke 2. 

U Varaždinu mjeseca studena 1882. 


Tjek. pl. Luterotti, v. r. 
tajnik. 


Vlađoj Schnapp, v. r. 

zapovjednik. 


Lad. pl. Kiss, v. r. 
odbornik. 


Mirko Kolarić, v. r. 

odbornik. 


L. Heylmann, v. r. 
odbornik. 


Gjuro Sorlini, v. r. 

odbornik. 


Antun pl. Tomay, v. r. 
odbornik. 


Felix Udl, v. r. 
odbornik. 


Broj 8957. 

Nazočna se pravila ovime potvrdjuju. 

Kralj, hrvat, slavon. đalm. zemaljska vlada odjel za 
unutarnje poslove. 

U Zagrebu, 14. svibnja 1884. 


Grof Khuen-Heđervary, v. r. 






SLUŽBOVNIK 


I. hrvat, dobrovolj. 


vatrogasnog sbora 


u 


VARAŽDINU. 













Službo vnik. 


Svrha. 

Ovim službovnikom ustanovljuju se stalni pro¬ 
pisi nutarnje uredbe vatrogasnoga sbora, dužnosti 
pojedinih članova, kao što se i občenito njim uredjuje 
služba kod gašenja. 

§• 2 . 

0 primanju članova. 

Tko želi biti primljen u dobrovoljni vatrogasni 
sbor, imade se predstaviti jednomu od vodnika, koj 
će ga dati po družtvenom liečniku pregledati, te bude 
li zdravim i sposobnim za vatrogasnu službu prona- 
djen, prijaviti ga imati upravnomu odboru. Neće 
li potonji protiv primitku nikoji prigovor podići, 
to će biti prijavljeni jednomu podvodniku za 
uvježbanje predan. 

Za pravoga člana bude tekar pojedinac primljen, 
dok nebude podpuno uvježban. 

Svaki na noyo primljeni član dođieljuje se u 
pravilu momčadi štrcani; iznimno može samo tada 
odmah uvršten biti medju penjače, ako dokaže oso¬ 
bitu vrstnoću. 

U odjel čuvara neprima se pravilno nikoji novi 
član, (van iz osobitih razlozih,) taj se odjel popunjuje 
po §. 16. pravilah iz vatrogasaca, koji su već više 
godina služili. 

§. 3. 

Služba. 

Vatrogasac je u službi: 

a) kod požara, 

b) kod vježba, 

c) kod straže i priprave, 

cl) kod prijave (Rapport) i skupštinah, 

e) u svih slučajih, gdje se vatrogastvo kao takovo 

ima pojaviti. 

§. 4 . 

Ustroj. 

Razredjivanje sbora u satnije vodove i rojeve 
odredjuje zapovjedničtvo. Kod dodieljenja momčadi 
pojedinim odielom imade se svaki mogući obzir na 
izjavu njihovih želja uzeti, te će prema tomu zapo¬ 
vjednik uvažiti imati njihov stan kao što i njihovo 
zanimanje. 

Pojedinomu odielu označuje vršenje službe nje¬ 
gov naslov, nu u silnoj potrebi može se svakomu 
momku ma ikoja služba dodieliti. Redovito pako 
nadleži: penjaćem posao na i u sgradah te upravljanje 
sa cievi i štrcnicom; štrcarom polaganje cievina, 
podvorba štrcaljke i pribava vode. 

Čuvari irnadu uzdržati red na požarištu i ogra¬ 
ničiti isto te položene cievine kao i predane im 
izbavljene predmete čuvati. 

§ 5. 

Zapovjedničtvo. 

Glavno zapovjedničtvo u vatrogasnom sboru 
imade; 

1) Zapovjednik, u čijoj odsutnosti prelazi zapovjed¬ 
ničtvo, 

2) na vodnike, 

3) na vježbatelja, (ako ga ima) 

4) na podvodnike, (izuzamši pođvonika Čuvara.) 

Vodnici i podvodnici razredjeni su medju sobom 

po dobi njihovoga službovanja. 

Zapovjednik imade u službi neograničenu moć, 
odiedjuje vatrogasce na vježbu, na službu priprav¬ 
nosti, na nočne straže i na prijave, uvrstuje ih u 
odiele, bdije nad službovanjem pojedinih vodova, te 
saziva od vremena do vremena, napose pako poslije 
svakoga većega požara, skupštinu častnika u svrhu 
da se opaženim manam u budućnosti doskoči, te da 
se govor povede ob iskušenom jur upotriebljenju 
sprava i t. d. 

Vodnici zapovjedaju svojimi vodovi. Dužni su 
pako držati vježbe, odredjivati momčad na kazalištnu 
stražu ili potrebitu pripravu, te odgovaraju za sprave, 
odore i oružja, koja su povjerena njim odnosno nji¬ 
hovim vodovom. 

Pravom zadaćom vježbatelja imade biti podpuna 
izvježba častnika, u svrhu tu, da isti tad budu uz- 
mogli potrebitu vrstnoću razvijati kod vježba sa 
dodieljenom im momčadi. 

Na požarištu kao što i kod vježba vodi on 
nadzor o svih sprava, njihovom uporavljanju i ru- 
kovodjenju, nadalje imade učinjene po vodnicih odred¬ 
be nadgledati. 

Pobočnici stoje uz zapovjednika te im je jedina 
dužnost, naloge njegove do znanja staviti pojedinim 
odielom. 

Stavljeni po pobočniku tako nalog imade se 
bezuvjetno izvršiti, dočim je ipak pobočnik za točnost 
dojavljena naloga odgovoran. 

Pod vodnici i rojnici zapovjeđaju svojinu rojevi. 
Prvim nadleži uvježba momčadi, obojim pako nadgled 
radnje, dotičnih odiela na požarištu. 

§ 6 . 

I z p i t. 

Svaka na novo izabrana šarža imade se uz 4 
tjedna nakon izbora podvrči izpitu pred upravljajučim 
odborom. Odbor ovlašten je nesposobna častnika 
(šaržu) sa službe dići, te njegovo mjesto privremeno 
zamjeniti inim kojim drugim vrstnim vatrogascem. 

§• 7. 

Odora i oprema. 

a) U obće. 

Službenu odoru pribavlja vatrogasni sbor. Lieti 
sastoji ova iz platnenih hlaćah i sive suknene halji¬ 
nice (bluze) sa crvenimi našivi (paroli) i đružtvenimi 
znakovi na ovratniku, zimi iz suknjenih hlaćah, 
suknjene haljinice i isto takve kabanice. 

Oprema sastoji kod penjačah iz kacige od 
žute mjedi, pojasa sa karabinom i sjekire, klipka, 
užeta, spužvom za dim, zviždala i event. iz svjetiljke 
i očnicama proti dimu. 

Kod štrcani iz crno kožnate kacige sa mjednim 
sljemencem, pojasa (šarže nose zviždalo i sjekiricu), 
kod čuvara iz kacige kao kod štrcara, crvene na- 
ramnice sa bjelim trakom, pojasa, užeta za ograniče¬ 
nje i event. iz svjetiljke. 

Odora i oprema imade se staviti iza svake 
porabe na opređieljeno mjesto u skladište. 

Iste stvari mogu se kod kuće čuvati, jedino 
iznimnom dozvolom zapovjednika. 

Izmjenjivanje ili upotrebljivaaje odore drugoga 
vatrogasca strogo je zabranjeno, isto tako nošenje 
odore izvan službe. 

Svaki vatrogasac odgovoran je za čistoću odore 
i opreme, te da mu ista odgovara službi. 

K skupštinam, sjeđnicam i t. d. može vatrogasac 
u službenom ili vlastitom odielu pristupiti, dočim 
će se za ostala službovanja svagda i napose odora 
i oprema opredjeliti. 


b) Napose opredjeljuje se glede odore i opreme pojedinih 
častnika sliedeće: 

Zapovjednik: svjetlu kacigu iz bjele mjedi 
sa pozlaćenim sljemencem, isto tako ljuskatim pođ- 
brađkom i crvenom kitom, na lievom ramenu zlato 
crveni pleteni drugun, doglasnu bučku na istoj užici, 
na kapi tri zlatna tračaca. 

Vodnici: kacigu iz bjele mjedi sa pozlaće¬ 
nim ljuskatim pođbradnikom i crvenom kitom, na 
lievom ramenu zlatocrveni dragun, doglasnu bućku 
na crvenoj užici, na kapi dva zlatna traćaoa. 

Zapovjednik i vodnici nose kratak mać na 
pokoštenom remenju. 

Vježbatelj: Kacigu iz žute mjedi sa crvenom 
kitom pokošteni pas sa sjekiricom, na lievom ramenu 
zlato crveni dragun na kapi jedan zlatni traćac. 

P o b o ć n i c i: (blagajnik i tajnik) crno kožnatu 
kacigu sa širokim mjednim sljemencem, popriećnicom 
i ljuskatim podbradnikom, pokošteni pas sa kosorom 
na desnom ramenu zlato crveni dragun; na kapi 
jedan zlatni traćac. 

Liećnik: crno kožnatu kacigu sa širokim 
mjednim sljemencem i ljuskatim podbradnikom, na 

lievom ramenu zlato crveni dragun i bielu naram- 
nicu sa crvenim križem, pokošteni pas sa kosorom, 
kapu kao vodnici. 

Podvodnici: kacigu dotičnoga odiela ali 
ljuskatim podbradnikom, pas sa bradvom — (kod 
vidara sprema sa omoti), na lievom ramenu sreberno 
crveni dragun, zviždalo na crvenoj užici, na kapi 
tri žuta svilena tračaca. 

Rojnici: opremu dotičnoga odiela, ali pod- 
bradnik sa lavskimi glavami (penjači očnice proti 
dimu i svjetilku — štrcari i uže), zviždalo na 
crvenoj užici, na lievom ramenu žuto crveni dragun, 
na kapi dva svilena tračaca. 

Štopski trublja r: erno-kožnatu kacigu 
sa širokim mjednim sljemencem, podbradnik sa 
lavskimi glavami i stojeću crvenu kitu, pokošteni 
pas sa kosorom, na desnom ramenu sreberno crveni 
dragun, trublju na crvenoj užici, kapu kao podvodnici. 

T r u b 1 j a r i: kacigu i opremu dotičnoga odje la, 
trublju na crvenoj užici, na kapi jedan žuto svileni 
traćac. 

Penjači imadu crveno žuti dragun, a na kapi 
jedan žuto svileni tračac. 

Strcari i čuvari imadu crveni dragun. 

c) Službovni znakovi. 

Kao znak pođuljeg službovanja ovlašten je, 
svaki izvršujući član sbora (od podvođnika niže) na 
lievom rukavu nositi prišivenu oznaku i to: 


3 

za tri službene godine 1 crveni trak, 
j, šest službenih gođinah 2 crvena traka, 

„ devet službenih godinah 3 crvena traka, 

„ dvanaest službenih godinah 1 sreberni trak, 

» petnaest službenih godinah 2 sreberna traka, 

„ osamnaest službenih godinah 3 sreberna traka, 
» dvadeset službenih godinah 1 zlatni trak, 

9 dvadeset i pet službenih godinah 2 zlatna traka, 
„ trideset službenih godinah 3 zlatna traka. 

Sve oznake imadu biti po propisu naredjene i 
nesmiju se nikako uriesiti. 

§• 8 . 

Ponašanje u službi. 

Glavna je dužnost pojedinog vatrogasca: 

Bezuvjetna pokornost prema pređpo- 
stavljenim, točnost u službi, trieznost, hrabrenost 
odvažnost, odriešitost, čednost i snosnost; osim toga 
uljudnost i predusretnost u svakom doticaju sa pu¬ 
čanstvom. 

Vatrogasac nesmije bez dozvole ili zapovjedi 
predpostavljenih, opredieljeno mu mjesto ostaviti. 

Svaka promjena, tako stana, kao i boravišta 
imade se neposredno pređpostavljenomu prijaviti. 

U svakom, službe tičućem se slučaju, imadu 
se vatrogasci na najbližjeg predpostavljenog obratiti. 

Pušenje kao i uživanje okriepljujućih stvarih 
dozvoljeno je u službi samo usljeđ naročite dozvole 
zapovjednika i to u obsegu iste. 

8 - 9 . 

Dopust. 

Ako je vatrogasac usljed svoga zvanja, bolesti 
ili odputovanja kratkodobno zapriečen službu vrš'ti, 
imade o tom uz navod razlogah neposredno pređ- 
postavljenoga obavjestiti; u slučaju duljega izostanka 
imade kod zapovjedničtva dopust zatražiti. 

U slučajevih, osobitoga obzira vriednih, može 
mu se takov i na šest mjesecih podieliti. 

Dopust preko toga vremena može samo upravni 
odbor dozvoliti. 

Podieljeni dopust može se u svako doba opo¬ 
zvati ili uzkratiti. 


§. 10 . 

Kazna službenih prekršaj ah. 

Prekršaji službovnih propisa kazne se u obće 
ukorom vodnika, zapovjednika ili upravnoga odbora 
ili pako po mjerilu istog i izključenjem iz sbora. 

Ako vatrogasac neopravdano od službe izostane 
ili na istu zakasni, imade ga zapovjednik odmah na 
odgovornost pozvati, koji će takodjer opetovano za¬ 
kašnjenje ili izostatak odboru prijaviti imati. 

Nastavljeno zanemarenje službe, težki prekršaji, 
opornost proti pr e dp o s t a vlj e nim , kazni 
se u pravilu bezodvlačnim izključenjem iz sbora. 

Propisi kod požara. 


§• 11. 

Uzbuđ (Alarm). 

U pravilu uzbudjuje se znakovi zvonova sa 
tornja, požarnim brzojavom i trubljami. 

Bude li požar po brzojavu ili inim kojim 
načinom u centrali brzojavnoj dojavljen, to će biti 
munjevnimi zvonili uzbudjeni: zapovjednik, vodnici 
i trubljari, koji posljedni će imati ođgovarajućimi 
znakovi trublje obavjestiti o tomu momčad. 

Svi vatrogasci, koji doznadu uzbudjenje, te 
nisu na dopustu, ili pako nisu važnimi dužnostmi 
svoga zvanja zapriečeni, imadu bezodvlačno krenuti 
u svoje depote, naoružati se, te- tako pod 
prietnjom stroge kazni očekivati dalnje naloge. 

Čuvari odilaze odmah na mjesto požara. 

§• 12 . 

Odlaz na požarište. 

Obzirom na kotar gradski, u kojom se požar 
pojavi, kao što i obzirom na veličinu dojavljenog 
požara, imadu krenuti vodovi, o čemu se potonje 
ustanovljuje izdanim naputkom. 

Put do požarišta imade se većom hitrinom 
prevaliti, nu ipak bez prebrzanja. 

Kod ugleva i preko priekopa valja oprezno 
voziti, te svagda prigodom tom dati trubljom ili 
bučkom znak „Na stran" — nu ipak ima se i kloniti 
nepotrebno Irubanje. 

Kazne gasilačke sprave imadu uzdržati raz¬ 
daljinu od 30 koračaja. 

U noći neka su svjetiljke ili baklje na 
spravah upaljene. 

Oni koji pješke na požarište polaze, netrebaju 
brzijim van običnim gombalačkim korakom stupati. 

§. 13. 

Vladanje na požarištu. 

U primjernoj daljini od požarišta, gdje imade 
dovoljna prostora za namještenje gasilačkih sprava, 
postoji se, častnik nadošavši gasilačkim strojem, 
imade razviditi položaj te iza toga odrediti smještenje 
sprava, dok neima jošte prisutna višjega častnika 
kojemu se potonjemu ima vazda prijava učiniti o 
dolazku i broju momčadi. 

Nadošavša momčad sa spravami nesmije iste 
bez naloga ostaviti. 

Vatrogasci stigavši pješke na požarište, imadu 
javiv se svomu predpostavljenomu, stupiti u svoje 
odiele, te izvršivati radnje po zapovjedniku njihovom 
im opređieljene. 

Čuvari imadu ograničiti požarište, te čuvati 
položene cievine kao i izbavljene predmete. 

Zapovjedi neovlaštenih imadu se uljudno ali 
odlučno odbiti. 

Onaj koji je svoj posao obavio, imade se u 
svoj roj vratiti, te dalnje zapovjedi izčekivati. 

Svaka zapovjed ostaje tako dugo u krieposti. 
dok ju druga nezamjeni. 

Vikanje i bučenje je strogo zabranjeno. 

U pogibelji se nalazeći imetak kao i gasilačke 
i izbavne sprave imadu se čim više štediti. 

Pokućtvo se iznosi jedino iz onoga diela 
zgrade, koji je pogibelji izvržen, i to tako dugo, 
dok je pristup bez opasnosti moguć. 

Prijevremeno iznašanje mora se ma i silom 
prepriečiti. Izbavljeni predmeti imadu se na opre- 
djeljeno mjesto spremiti i tamo čuvati. 

Mjesto zapovjedničtva imade se danju crvenim 
barjakom a noćju sa crvenom svjetiljkom označiti. 

Razumljivo je, da se ovdje nemogu potonji 
propisi o taktičnom postupanju staviti, pošto je 
to stvar nauke i izkustva, pa se toga radi preporuča 
častnikom revno čitanje strukovnjačkih diela i mar¬ 
ljivo polazenje častničke škole. 

§• 14. 

Odlaz sa požarišta. 

Na znak ili zapovjed „Spremiti — Na skup", 
imadu se štrcaljke i cievine izprazniti, po mogućnosti 

čistiti, sastaviti, i kao i sva druga gasila pospremiti, 
a svaki rojnik imade paziti na to, da se od sprava 
i oruđja, koja su, njemu povjerena ništa ne za¬ 
boravi ili neizgubi. 

Ako je od potrebe, odredit će zapovjednik ili 
njegov zamjenik onu momčad, koja će imati ostati 
sa potrebitimi spravami kao straža na požarištu. 

Ostali gasioci imadu stupiti u red te budu 
pojedinim spravam dodieljeni. 

Sa požarišta u gradu povraća se korakom, 
dočim se iz izvangradskoga područja vozi do kuće 
lakkim kasom. 

Nakon dolazka u skladište, dužni su častnici 
s mjesta učiniti prijavu zapovjedniku gledom izostatka 
ili zakašnjenja pojedinih vatrogasaca te i zbivših 
se inih đogodjajh, kao: nastale štete na odjeći ili 
opremi te đopađših tjelesnih ozledh; prema tomu 
imat će se i zahtjev naknade odmah uvažiti. 

U skladištu kao što i na putu od i k požarištu, 
kao i na samom mjestu vatre vrši zapovjedništvo 
najvišji častnik. 

§• 15. 

Priprave u osobitih slueajevih i noćne 
straže. 

Vodnici su zapovjednici pripravak. 

Vatrogasci razredjuju se u odiele, te kad je 
od potrebe vrše redomice koli službu pripravnosti 
toli i noćnu stražu. 

Očaj, koj je zapriečen bilo službu pripravnosti, 
bilo noćnu stražu sam vršiti, dužan je svakako pravo¬ 
dobno zamjenika naći, za koga i svu odgovornost 
na sebe preuzima. 

Zapovjednici službe pripravnosti i straže imadu 
svekolike službovne dogodjaje, naročito možebitno 
zakašnjenje ili izostatak vatrogasacah, ubilježiti u 
službenoj knjizi. 

§• 16 . 

Kazalištna straža. 

Vodnici odredjuju momčad na kazalištnu stražu. 
Ta straža sastoji redovito iz 3 penjača i 5 štrcara. 

0 službi kazalištne straže sastavljen je po¬ 
seban naputak, koga svatko znati mora. 

Za slučaj požara u gradu nesmije se kaza¬ 
lištna straža udaljiti sve dotle, dok neb iđe pred¬ 
stava svršena, te može tek na požarište krenuti iza 
svršetka predstave. 

Zapovjednik straže imade u službovnoj knjizi 
možebitne dogodjaje zabilježiti. 

§. 17. 

Vježbe. 

Najglavnija zadaća zapovjednika je, da čestimi 
vježbami vatrogasce u njihovih dužnostih naobrazi. 
On ili nadzira vježbu sam ili odredi k tomu vodnike, 
vježbatelja ili pođvođnike. 

Vježbe djele se na vježbe častničke, pjenjačke, 
štrcarske, vodovne, trubljačke i skupne. 

Novo prijavljeni članovi naobrazuju se kroz 
4 tjedna u kretanju i u rukovodstvu sa strojevi. 

Osobito točno znanje vježbovnika i sposobnost I 
za povik (Commando) iziskuje se od svake časti. 

U tu svrhu drže se najmanje svakoga 4. tjedna 
medjusobne vježbe pod vodstvom vježbatelja. 

Svaki zapovjednik vježbe imade takovu u 
službovnu knjigu unesti naročitim navodom, koja je 
momčad, koj roj ili vod na istu sazvan bio, tko nije, 
a tko kasno došao i što se je nedostatnim pokazalo. 

§. 18. 

Prij a va. 

Kadgod je od potrebe, pozivlje zapovjednik cieli 
sbor ili pojedine odjele k prijavi, da članovom t 
službene odredbe ili objave priobći, te da se pod- 
jedno o stanju vatrogasnih spravah odore, i opreme j 
pojedinih članova uvjeri. 

Isto tako mogu se i pojedini članovi k prijavi 2 
pozvati, u svrhu podielenja ukora, ili priobćenja 
službenih objava. $ 

K svakoj prijavi pristupa se u podpunoj služ¬ 
benoj odori i opremi. 


4 

8 . 19 . 

Propisi za lieenika. 

Družtveni liecnik dužan je svakoga na novo 
prijavljenoga gledom njegove sposobnosti za službu 
i zdravlja savjestno pregledati, te o tom pismenu 
prijavu zapovjedničtvu podnieti. 

Njegovom je zadaćom, pružiti prvu pomoć 
ranjenim ili ozledjenim, kao i u drugih slučajevih 
pogibelji na požarištu i kod vježba, te oboljelim 
izdati svjedočbu o bolesti. 

Kod uzbune „na vatru“ obvezan je liecnik, 
po mogućnosti što brže na požarište krenuti, ili 
pako n skladište, odkuda mu se valja tad s jednim 
od ođiela povesti na mjesto požara. 

Bude li lječnik zapriečen, to će imati pobri¬ 
nuti se pod vlastitom odgovornosti za zamjenika mu. 

Ako li bude za vršenje Iječničke službe, izim 
dodieljenih mu viđara, potrebna još koja pomoćna 
momčad, to će takova biti pridieljena lječniku sa 
strane zapovjednikove i to iz broja članova. 

§. 20 . 

Propisi za gasilanara. 

Gasilanar imade čast rojnika, njemu nađleži 
uzdržavanje vaskolikik gasnih spravah, odore i 
opreme momčadi, nadzor na vatrobranski brzojav 

i na pojedine pruge istog, te je osobno odgovoran, 
da se pređnavedeno sve, vazda nalazi u najboljem 
uporabivom stanju. 

Za čišćenje gasnih sprava i cievina mogu se uz 
polaganje računa svaki put 2 težaka upotriebiti. 

Svake godine prije glavne skupštine imade 
gasilanar sastaviti našastar te ga predložiti odboru. 

Svaki dan u 8 satih u jutro imade gasilanar 
zapovjedniku i službujućemu vodniku možebitne 
prijave učiniti, od njih primiti naputke i službene 
naloge dotičnikom dostavljati. 

Gasilanar stanuje u centralnom skladištu te 
nesmije po pravilu stan taj ostaviti, nu dozvoljava 
mu se po jedan praznik u svakom tjednu, kojega će 
upravljajući odbor od vremena do vremena opredieliti. 

U odsutnosti višije šarže imade gasilanar u 
skladištu kod službenih đogodjajah potrebito odrediti, 
a ovoj se odredbi imade momčad bez prigovora 
podvrći. 

Svaku nemarnost u skladištu protiv službenim 
propisim od strani pojedinih članovah, imade gasi¬ 
lanar bezobzirno dotičnomu zapovjedničtvu ne- 
odvlačno prijaviti. 

Sve ostalo tičuči se namještenja, odpovjedi, 
nagrade i pritužbah, urcdjuje upravljajući odbor. 

§• 21 . 

G1 a s b a. 

članovi ovđješnje gradske glasbe broje se za 
vrieme njihovog službovanja medju članove izvan 
službe tog sbora, isto tako i glasbari koji nakon 
deset godišnjeg službovanja iz glasbe izstupe, te 
imadn pravo pristupiti podpornoj zakladi tog sbora 
po član. 3. al. 2. 

U Varaždinu mjeseca studena 1882. 


Upravljajući odbor. 




Promjena pravila: 

§• 9. 

Predsjednik (Nadzapovjednik) 

Na čelu vatrogasnog društva stoji pred¬ 
sjednik, koji zastupa društvo pred oblastima i 
trećim osobama; saziva skupštine i sjednice 
upravnog odbora kojima i predsjeda, te njihove 
zaključke izvršuje, odnosno izvršenje odredjuje. 
On bdije nad radom blagajnika i tajnika, kao 
i čitavom imovinom i upravom društva, te do¬ 
značuje na isplatu društvene račune. On odlučuje 
svojim glasom, kada se pri stvaranju zaključaka 
glavne skupštine ili sjednice upravnog odbora 
ili kod izbora glasovi jednako podijele. 

Zapriječenog ili otsutnog predsjednika za¬ 
mjenjuje u svim pravima i dužnostima: 

Zapovjednik. 

Na čelu vatrogasne čete (izvršujućih čla¬ 
nova) stoji zapovjednik. On zapovjeda vatro¬ 
gasnom četom kako na požarištu, tako i u svim 
inim zgodama, kada vatrogasna četa nastupa. 
Zapovjednik odredjuje i nadzire praktične i 
teoretske vježbe i obuku izvršujućih članova 
čini raspored vatrogasne službe i odredjuje 
službu pojedinih časnika i vodova. 

Predlaže upravnom odboru na izbor nove 
članove, kao i isključenje starih. 










I 

Stavlja predloge o nabavi društvenih po¬ 
trepština i odgovara u prvom redu za vatrogasne 
štrcaljke, kao i za cijelo vatrogasno spremište 
i inventar. On je u opće odgovoran za tehničku 
izobrazbu i spremu vatrogasne čete, kao i 
uporabivost i intaknost vatrogasnih strojeva i 
cjelokupnog gasilačkog orudja. 

§• 12. 

Izbori: 

Društvenog predsjednika, zapovjednika, po¬ 
trebiti broj vodnika, blagajnika, tajnika, liječnika, 
svećenika i barjaktara, kao i 3 odbornika iz sre¬ 
dine gasilačke čete, izabire samo gasilačka četa. 

3 odbornika iz sredine utemeljiteljnih i 
podupirućih članova biraju svi članovi t. j. iz 
vršujući, zajedno sa ute'meljiteljnjim i podu- 
pirućim. 

Vježbatelja, povjerenika spremišta, kao i 
gasilanara, koji potonji vrši službu pazikuće 
„Vatrogasnog doma“, izabire izmedju predloženih 
po zapovjedniku zbora upravni odbor, a sto¬ 
žernog trubača imenuje zapovjednik. 

Svaki pojedini vod bira si podvodnika i 
potrebiti broj rojnika. 

Svi izbori imadu se svake 3. (treće) uza¬ 
stopce slijedeće godine obnoviti, nu po uprav¬ 
nom odboru izabrani ili po zapovjedniku ime¬ 
novani, mogu se i unutar periode od 3 godine 


izmjeniti, ako izabrani ili imenovani ne udovo¬ 
ljava svojim dužnostima ili bilo s kojih razloga 
ne vrši savjesno službu. S istog razloga može 
upravni odbor i prije izminuća mandata i po 
skupštini izabranoga izmjeniti, nu to samo do 
sljedeće prve redovite ili izvanredne skupštine, 
na kojoj se ponovni izbor obavlja i to za 
vrijeme dok i ostalim funkcionarima traje mandat. 

Gasilanar gubi u takovom slučaju sva svoja 
beriva koja mu upravni odbor od slučaja do 
slučaja na predlog zapovjednika dopituje, te je 
dužan u takovom slučaju bezodvlačno ili naj¬ 
kasnije za 14 dana napustiti službu i iz vatro¬ 
gasnog doma iseliti. 

Izbori obavljaju se ,,per aclamationem“ ili 
izbornim ceduljama, koje svaki član osobno u 
žaru predati imade. 


Broj 49534-1922. 

Odobrava se prednja promjena §§. 9. i 12. 
pravila odobrenih riješenjem od 14. maja 1884. 
broj 8957. 

POKRAJINSKA UPRAVA 

za Hrvatsku i Slavoniju 

ODJELJENJE ZA UNUTARNJE POSLOVE 

U Zagrebu, dne 11. oktobra 1922. 

šef odelenja: 

Cavalieri v. r. 



